สวทช.คิดค้น นวัตกรรมช่วยผู้ป่วย
http://nstdachannel.tv,ดร.ศราวุธ เลิศพลังสันติ หัวหน้าห้องปฏิบัติการการออกแบบและแก้ปัญหาอุตสาหกรรม หน่วยวิจัย การออกแบบและวิศวกรรมศูนย์เทคโนโลยีโลหะและวัสดุแห่งชาติ (เอ็มเทค) สำนักงานพัฒนาวิทยาศาสตร์และเทคโนโลยีแห่งชาติ (สวทช.) เปิดเผยว่า ได้คิดค้นนวัตกรรม อุปกรณ์ช่วยขึ้นลงเตียงแบบปรับนั่งได้ (BEN) ขึ้นมา เพื่อกระตุ้นให้ผู้สูงอายุหรือคนที่ฟื้นฟูจากการผ่าตัดลุกขึ้นนั่งแล้วพยายามกล้าที่จะเดิน ช่วยลดการนอนติดเตียง เพราะปัจจุบันโรงพยาบาลหลายแห่งมีเตียงที่มีความสูง ผู้ป่วยที่เพิ่งผ่านการผ่าตัดมาหรือต้องการฟื้นฟูหรือผู้สูงอายุ มักตกหกล้มบ่อย แม้เตียงจะมีที่กั้นก็ตามหรือบางครั้งผู้ป่วยจะเกรงใจ ไม่กล้าเรียกพยาบาล ทำให้นอนติดเตียง ดังนั้น อุปกรณ์ จะเป็นตัวช่วยให้ผู้ป่วยหรือผู้สูงอายุนั่งพักได้ก่อนที่จะลุกขึ้นยืนจากเตียง โดยจะค่อยๆขยับตัวเองมาจับราว แล้วค่อยหมุนตัวลงมาเดินได้อย่างมั่นใจขึ้นกว่าเดิม อุปกรณ์มีน้ำหนักประมาณ 10 กว่ากิโลกรัม เป็นไม้สนกับไม้ยางพารา ปรับเป็นเก้าอี้นั่งได้ เคลื่อนย้ายได้ง่าย ที่ผ่านมาทีมวิจัยเอ็มเทคได้ร่วมงานกับ โรงพยาบาลกลาง ในเครือของ กทม. พบว่า ผู้ใช้จะค่อนข้างชอบ เพราะรู้สึกว่ามั่นใจ สนใจสอบถามโทร.0-2564-6500 ต่อ 4349 หรือ ,www.kamifusen.org
ดร.ศราวุธ เลิศพลังสันติ หัวหน้าห้องปฏิบัติการการออกแบบและแก้ปัญหาอุตสาหกรรม หน่วยวิจัย การออกแบบและวิศวกรรมศูนย์เทคโนโลยีโลหะและวัสดุแห่งชาติ (เอ็มเทค) สำนักงานพัฒนาวิทยาศาสตร์และเทคโนโลยีแห่งชาติ (สวทช.)
อุปกรณ์ช่วยขึ้นลงเตียง,BEN,อุปกรณ์ช่วยขึ้นลงเตียงแบบปรับนั่งได้,สวทช.,เอ็มเทค,สุขภาพ